
1. Jedan je imam (tj. hodža) prije nekoliko dana rekao da je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** a.s. ”nekad puštao bradu, nekad je kratio, a nekad se i brijao”. Ove su me riječi jako začudile, pa sam odlučio da pitam o njima, je li to uopšte istina?


2. Opet imam (hodža), ali ovog puta drugi, kaže da u Kur’anu stoji: ”Ko se čuva i Allah ga čuva”. Koliko se ja sjećam čitajući Kur’an nisam naišao na te riječi. Možda nisam pažljivo čitao?


* 
* 
* 
* 
* 
* 
* 

 
Hodža tvrdi da se Poslanik brijao – da li je to istina ?

1. Što se tiče riječi kako veliš (hodže) da je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** sallallahu alejhi ve sellem nekada puštao, nekada kratio, a nekada brijao bradu. Zaista je žalosno, a da nije bilo bi smiješno to čuti, jer dolazi od nekoga ko bi trebao znati to zašto je pitan, ali ako to nije uspjeo znati trebao bi znati da treba šutiti i ne kazivati što ne zna, a ako je i to teško što vjerujem da jeste trebao je znati da mu nije nikako mjesto tu gdje jeste, jer nema ni znanja zato ni straha od Allaha da ne laže na Poslanika sallallahu alejhi ve sellem ono što ne zna. Možda, i zna, ali je bilo interesa da opravda brijanje koje se mnogima sviđa. Istina je da Poslanik sallallahu alejhi ve sellem nikada nije brijao bradu, da je kratio nema dokaza, kao ni da nije. Ali, uvijek je imao bujnu i dugu bradu, a o tome svjedoče brojni hadisi, koji ga opisuju. I svako ko je upućen u ***[Hadis](https://pitajucene.com/search/Hadis/questions/ "Pretraži pitanja o hadisima")*** poznaje tu vanjsku osobinu (izgled) Poslanika sallallahu alejhi ve sellem. Kao potpora tome je i Njegova naredba da se pušta brada što ima snagu obaveze (vadžiba). I obaveza brade je jača od obaveze džerašenja (sunećenja), jer sunećenje neki smatraju mustehabom dok bradu sva ***[ulema](https://pitajucene.com/search/ulem/questions/ "Pretraži pitanja o ulemi")*** smatra vadžibom i zabranjuje brijanje. Još bih volio da nam vlasnik tog otkrića (da je Poslanik sallallahu alejhi ve sellem brijao bradu) nađe za to dokaz samo da bude iz Islamskih izvora, a ne od nekoga hrabrog kao što je sam ko je usput na prelu ili za novine to spomenuo ne uzbijajući da će se ikome dojmiti ili neko zamjeriti, ne pridajući mnogo značenja tome da njihove riječi kada bi bile smrtno ozbiljne nemaju relevantnu težinu. Da nas Allah sačuva olahkog prihvatanja govora o vjeri, a još više samog govora na takav način.


2. Što se tiče navoda da je Allah subhanehu ve te’ala rekao: ‘Čuvaj se ti čuvaću te i Ja.’ Kao što reče nema to u Kur’anu, nego ljudi smatraju da je to nekako logično pošto je Allah dao čovjeku oči, ruke itd. da se sam pomogne, te da ne shvati pogrešno oslonac na Allaha subhanehu ve te’ala. Ali se ne smije to pripisivati Allahu subhanehu ve te’ala, kao da je to ajet, jer nema takvog ajeta. U tom kontekstu ima hadis: “Čuvaj Allaha čuvaće tebe Allah.” Dakle ne čuvaj sebe nego Allaha, pa će tebe On čuvati, što znači robuj Mu i moli Ga i ne griješi Mu biće ti kao Svome evliji zaštitnik. Da li su ljudi nekada koristili ovaj hadis ispravno, pa ga vremenom usljed džehla koji je zavladao preinačili ili je u pitanju što sam ranije rekao Allah najbolje zna.  

***[Abdulmelik Bašić](https://pitajucene.com/search/Abdulmelik+Ba%C5%A1i%C4%87/answers/ "Pretraži odgovore od Abdulmelik Bašić")*** – islambih.org 2000.-2001. god.


Preuzeto sa stranice:islamskiedukativni.wordpress.com


